Kannanotto

Turun metallityöväen ammattiosasto 49

17.08.2015  
julkaisuvapaa heti

**Hallituksen uhkailu yhteiskuntasopimusneuvotteluissa ala-arvoista!**

Tarjottu yhteiskuntasopimus on suora hyökkäys kaikkia työtä tekeviä kohtaan. Sen sisältöön kuuluu muun muassa palkkojen jäädyttäminen tai jopa alentaminen. Palkoista tinkiminen lihottaa ainoastaan ahneiden osakkeenomistajien kukkaroa. Ja mikä järki siinä sitten on muutenkaan? Samallahan ostovoima heikkenee rajusti ja se ei tee hyvää esimerkiksi kaupan alalle eikä ainakaan tuo työpaikkoja lisää siihen sektoriin. Palkat eivät ole se ongelma, puuttumalla rankemmalla otteella harmaaseen talouteen, saisi valtiokin miljardeja verotuloja lisää vuosittain.

Työajan pidennys on ollut myös työnantajien märkä uni jo vuosia. Liittämällä se nyt pöydällä olevaan sopimukseen, työnantajat ajattelevat saavansa tahtonsa läpi. Päinvastoin

ajatellen, eli työaikaa lyhentämällä, luotaisiin Suomeen uusia työpaikkoja, joita maamme niin kipeästi kaipaa.

Sopimus saattaa myös romuttaa jo voimassa olevat sopimukset, esimerkiksi eläkesopimus ja lomaraha voi olla tulilinjalla, jos ei heti, niin tulevaisuudessa varmasti. Sopimuksen hyväksyminen antaa työnantajille vapaat kädet alistaa duunarit maaorjan asemaan ilman oikeuksia.

Hallitus on nyt vihdoinkin näyttänyt todellisen alhaisen luontonsa uhkailemalla lisäkiristyksillä, jotka jälleen kohdistuisivat heikoimpia kohtaan, jos ei sopimukseen suostuta.

Metalli 49 kehottaa kansalaisia näyttämään joukkovoimansa epäoikeudenmukaista hallituspolitiikkaa vastaan ja osallistumaan tulevaan mielenosoituksiin 22.08. Helsingissä ja muualla maassa!

Lisätietoja:  
puheenjohtaja  
Antero Palomäki  
040- 701 86 57